Plaasmoorde!!!!! Farm Murders!!!!! - Page 293 - Stormfront
Page 293 of 673 « First < 193 243 279 280 281 282 283 284 285 286 287 288 289 290 291 292 293 294 295 296 297 298 299 300 301 302 303 304 305 306 307 343 393 > Last »
07-28-2008, 05:12 AM #2921
Misdaad knaag in Bosveld
28 Julie, 2008
Diefstalle kos die verbruiker, en veral die landbougemeenskap, toenemend geld in 'n tyd van ernstige ekonomiese druk op Jan en alleman se geldsake. Van die polisie en georganiseerde landbou tot sakelui en versekeraars het vandeesweek ernstige kommer uitgespreek oor stygings in diefstalverwante misdade. Op 'n dorp soos Bela-Bela maak diefstalverwante misdade persentasiegewys 50% van die dorp se misdaad uit, het 'n senior offisier van die polisie aan Die Pos gesê. Dié misdade is vandeesmaand ook sowat 20% meer as in die ooreenstemmende tyd verlede jaar.
Volgens hom is die vier topmisdade in die polisiegebied van Bela-Bela gewone diefstal (wat koperkabels en –produkte insluit), huisbrake in die tweede plek, gevolg deur winkeldiefstal en diefstal uit voertuie. Dit raak feitlik alle gebiede in die polisiewyk.
Benewens die polisie se kommer oor die styging in die misdade, is lede ook met die hande in die hare oor die geleenthede wat inwoners vir misdadigers skep. "Die mense maak dit maklik vir die boef," het die offisier gesê.
Mnr. Morkel Booyse, makelaar op Bela-Bela, het gesê verbruikereise het drasties toegeneem sedert sowat twee maande gelede. "Dit ruk hande uit." Hy deel die polisie se kommer dat Jan Publiek "nie so paraat is soos wat hulle moet wees nie". Mense móét bewus gemaak word van die probleem en wat hy kan doen om dit vir die dief moeiliker te maak.
Volgens Booyse is premieverhogings op verbruikeritems feitlik onafwendbaar as die tendens voortgaan. Mnr. Kobus van der Merwe, voorsitter van die Bela-Bela Sakeforum, het aan Die Pos gesê sakelui is uiteraard baie bekommerd oor die stand van diefstalle wat wyd tref. Die forum het reeds gesprek gevoer oor die situasie.
Hy meen die politieke onstabiliteit en die verswakking in die ekonomie dra by tot die opswaai in diefstalverwante misdade. Die landelike gebiede op Bela-Bela het die laaste ruk veral kwaai deurgeloop onder koperdiewe, terwyl die res van die dorp en die sentrale sakekern geteister word deur inbrekers en diewe wat "enigiets steel wat gesmelt kan word". In dieselfde asem word selfs lere, dwarslêers, stukke van palissadeheinings en hangers ("droppers") weggedra en as skroot verkoop.
Die grootste probleem bly egter koper, omdat dit dikwels die lonendste vir diewe is weens die prys per kilogram. Koperdiewe steel onder meer elektriese draad, pype, dompelpompe, watermeters, spilpuntkabels, koperkrane en kragopwekkers. Drade van Eskom sowel as Telkom loop deur, het die polisieoffisier gesê.
Volgens mnr. Francois du Toit, voorsitter van die Waterberg Distriklandbou-unie, kos die diefstalle boere derduisende rande elke jaar.
Die polisie het aan Die Pos gesê diefstal uit voertuie op Bela-Bela van 1-20 Julie is "buitengewoon hoog". Die meeste kom steeds in die sentrale sakekern voor, maar voertuie elders loop ook deur. Hulle het onder meer verwys na Metro Cash & Carry en in Robertsonstraat op pad dam toe.
Volgens die offisier word waardevolle items ongelukkig steeds in voertuie "uitgestal". Die nalatigheid van die eienaars skep geleenthede vir die misdadiger en hulle laat nie 'n kans verbygaan nie. In die moeilike ekonomiese tyd doen werkloses "enigiets vir geld."
Die polisie het gesê hulle kan nie 'n tyd koppel en 'n patroon vorm aan misdaad nie.
"As die geleentheid hom voordoen, vat die potensiële booswig die kans. Gelukkig word inbrake tans nog oorwegend hier gepleeg as die mense nie tuis is nie." Die Pos het onder meer gehoor van 'n vermeende inbreker wat helder oordag in Robertsonstraat aangekeer is met 'n gebuigde draad, sokkies vir sy hande en 'n mus in sy besit.
Een van die strate op Bela-Bela waaroor die polisie veral bekommerd is, is Moffatstraat, waar inwoners die laaste twee, drie maande die meeste deurgeloop het. Aan die positiewe kant, is die polisie dankbaar dat mense misdade aanmeld sodat hulle 'n beter prentjie kan vorm van wat aangaan. Dit is ook noodsaaklik vir die beplanning van onder meer patrollies en skofte.
Een van die probleme wat die polisie egter ondervind, is mense wat sake terugtrek as 'n verdagte aangekeer is. As 'n klagte teruggetrek word, moet die polisie alles waarop hy beslag gelê het, aan die klaer teruggee. "Dié tendens kom van geringe tot ernstige misdade voor." Die publiek sien dit as 'n manier om van sy goed terug te kry.
Die Pos het gehoor onder die polisie se suksesse die week is ses verdagtes wat in hegtenis geneem is in verband met die diefstal van dwarslêers. Beslag is onder meer gelê op twee voertuie op die R516-roete by die Settlers-brug.
Twee vermeende handelaars in dagga is ook vasgetrek op Radium en beslag is gelê op 13 kg dagga. 'n Man is ook aangekeer weens die beweerde besit van kokaïen en daar is op 'n voertuig beslag gelê.
07-28-2008, 05:15 AM #2922
Moordverdagte probeer glo ontsnap
Die Zimbabwiër, mnr. Brian Ncube (23), wat aangekla word van die moord op mnr. Theuns Janse van Rensburg van Mookgophong (Naboomspruit), het op Maandag, 7 Julie, na bewering uit polisie-aanhouding probeer ontsnap.
Ncube word daarvan verdink dat hy Janse van Rensburg die aand van 2 Desember 2007 in sy kombuis in Sewendestraat ingewag het. Hy is só erg aangerand dat hy later in 'n hospitaal in Pretoria beswyk het.
Sy vrou, me. Hettie Janse van Rensburg, is ook erg verniel. Van haar vingers is onder meer in die aanval afgesny. Sy het haarself moontlik van 'n gewisse dood gered deur haar in die badkamer toe te sluit.
Vyf sakke met gesteelde goedere, waaronder die handsak, ID-dokumente en kaarte van Janse van Rensburg, is later by 'n verlate huis in dieselfde straat gevind. Die polisie het kort daarna nog 'n verdagte in hegtenis geneem. Hy is mnr. Tapiswe Moyo (24), ook 'n Zimbabwiër.
Tydens die hofverskyning van die twee mans in die landdroshof op Mookgophong, het Ncube na bewering sy een voet uit die voetboeie losgewikkel toe hulle op pad was van die hof na die aanhoudingselle.
Hy het glo na die veiligheidsomheining gehardloop en oor die draad probeer klim. 'n Lid van die polisie het twee waarskuwingskote geskiet, maar toe Ncube glo geen ag daarop slaan nie, is hy blykbaar in die skouer gewond.
Scorpion Sekuriteit, wat die skote gehoor het, het gaan help. Ncube is in die verste hoek van die perseel vasgekeer. Die voorval word steeds ondersoek, het 'n woordvoerder van die polisie gesê.
Intussen is die Janse van Rensburgs se huis in Sewendestraat reeds verkoop en verbeterings word gedoen. Volgens een van die bure gaan dit nie baie goed met me. Janse van Rensburg nie. Sy is nou in 'n versorgingseenheid in die Kaap. Behalwe dat dit emosioneel nie goed met haar gaan nie, sukkel sy glo ook om die hand waarvan die vingers gesny is, te gebruik.
Die groot probleem is dat haar ander hand heeltemal inmekaartrek weens die breuk van die arm en nie gebruik kan word nie, is aan Die Pos gesê. Die been van die voorarm was glo morsaf gebreek en het deur die vel gesteek. Die skade aan die spiere het glo hierdie probleme veroorsaak, is aan Die Pos gesê.
Ncube en Moyo het albei vir Janse van Rensburg se tuindiensonderneming gewerk. Hulle sou waarskynlik op Woensdag, 23 Julie, weer in die hof verskyn op aanklag van moord, aanranding met die doel om ernstig te beseer asook huisbraak en diefstal. Teen druktyd was die nuwe hofdatum nog nie bekend nie.
In nóg 'n voorval is 'n boer van die Grootvallei-hoewes, mnr. Karl Engelbrecht, die afgelope naweek glo deur 'n aanvaller met 'n mes gedreig vir geld. Sy aanvaller is steeds soek.
07-28-2008, 05:18 AM #2923
Vroue het noue ontkoming
Vier vroue van Vaalwater is deur 'n noue ontkoming toe drie booswigte wou inbreek, maar hulle in die huis aangetref het.
Me. Waltella Maree, haar ma en twee dogters was Saterdagaand, 12 Julie, alleen by die huis op die Groenfontein-hoewes terwyl haar man in die Vrystaat was. Hulle het tot laat voor die televisie gesit voor hulle besluit het om te gaan slaap. Maree se oudste dogter was by haar in die slaapkamer en haar ma by Mullerene, die jongste dogter. Maree het die studeerkamerdeur hoor oopgaan en gedink dis haar ma wat rondloop. "Ek en Waltellatjie het ewe niksvermoedend gaan kyk wat my ma soek, toe ek 'n man in die studeerkamervenster sien sit. Ons is gou na Mullerene se kamer en het die deur gesluit."
Maree het drie van die buurmanne gebel. "Hulle is ware helde," sê sy. Mnr. Henk Scheepers het sy voertuig op 'n afstand gelos en die huis te voet benader. Hy was voortdurend met Maree op die telefoon en het haar op hoogte gehou van waar hy is, wat hy sien en haar voortdurend gerusgestel dat hulle haar bystaan.
Sy moes ook verslag gee van waar die drie mans is en wat hulle doen. Hy het haar ook beveel om op die grond te gaan lê ingeval daar geskiet word. Mnre. André van den Burgh en Andries du Toit was ook op die to-neel, maar die boos-doeners het daarin ge-slaag om weg te kom.
Maree se man, Dawie, het die volgende oggend teruggekeer. Baie min items is gesteel. Die Marees se huis is by 'n vorige geleent-heid byna leeggedra toe hulle met vakansie was.
Van den Burgh, wat haar ook te hulp gesnel het en voortdurend om die huis beweeg het, is voorheen in die been gewond toe sy drank-winkel 'n paar jaar gelede beroof is.
Daar is rede om te vermoed dat 'n voor-malige polisieman, wat later vir 'n transitoroof en ander rooftogte aangekeer is, by die vorige inbraak betrokke was, het Die Pos betroubaar verneem.
07-29-2008, 04:11 AM #2924
07-29-2008, 04:13 AM #2925
07-29-2008, 04:15 AM #2926
'Ons gaan nie maklik antwoorde kry'
Durban. – Niemand kan sê hulle berus maar net in die dubbele moord hier op 'n egpaar van die stad in verband waarmee twee van hul kinders tereg staan nie.
Só het ds. Desmond Ras gister in 'n stampvol NG Kerk in Westville gesê tydens die begrafnisdiens van mnr. Johnnie Lotter (53) en sy vrou, Riekie (52).
"Ons verstaan nie hierdie dinge wat gebeur nie . . . Kinders van die Here mag vrae vra . . . Ons gaan nie maklik antwoorde kry nie," het Ras gesê. Hy het egter ook gesê dié diens "is nie 'n regsproses waar vingers gewys en beskuldig word nie. Ons is nie in 'n hofsaal nie, maar in die huis van God (om mekaar te ondersteun)."
Lotter, werkplaasbestuurder van die Lanxess-aanleg in Durban, en sy vrou is voorverlede Saterdagnag in hul huis in Westville vermoor.
Hul seun, Hardus (21), het glo aanvanklik aan die polisie gesê hy is deur twee mans in klapmusse oorval toe hy die hek vir 'n motor oopgemaak het wat vir hom soos sy suster Nicolette (26) s'n gelyk het. Hy is glo oorrompel en toegesluit, waarna hy sy ouers se gille kon hoor.
Mev. Lotter, 'n onderwyseres aan die Grosvenor Girls' High School, is in die kombuis doodgesteek voordat haar man met 'n elektriese koord in die gang verwurg is. Enkele dae later is Hardus en Nicolette saam met haar kêrel, mnr. Matthew Naidoo (20), in verband met die moorde in hegtenis geneem. Hulle moet Donderdag weer in die hof in Pinetown verskyn.
Die egpaar se ander dogter, Christelle, het gister tydens die begrafnisdiens tussen die res van haar familie gesit voordat haar ouers se as in 'n muur van herinnering by die kerk geplaas is. Haar ouma, mev. Bokkie Lotter, word môre in Vryheid begrawe nadat sy enkele dae ná die nuus oor die moord op haar seun en skoondogter oorlede is.
Dr. Michael Krancher, besturende direkteur van Lanxess, het aan mnr. Lotter hulde gebring as 'n harde werker en iemand bekend vir sy professionaliteit.
Me. Memory Coutts, skoolhoof, het mev. Lotter onthou as 'n deernisvolle mens wie se "grootsheid en krag" opgesluit was in die stil manier waarop sy diegene rondom haar geraak het.
"Oupa Willie (Lotter), oupa Piet (van der Merwe), ons sou julle hierdie intense hartseer wou gespaar het. Dankie vir wat julle in jul kinders belê het," het die familie in hul dankboodskap aan die egpaar se oorlewende ouers gesê.
07-29-2008, 04:17 AM #2927
Vier wou 'supercop' vermoor
'N Verhoorafwagtende, 'n burgerlike in die polisie en nog twee mans is aangekeer nadat hulle glo saamgesweer het om 'n "supercop" van Laudium, Pretoria, te vermoor.
Insp. Johan Wilson (40) van die Laudium-polisiekantoor in die weste van die stad sou glo een aand by sy huis in die teenwoordigheid van sy vrou en hul 11- en 15-jarige dogters doodgeskiet word.
Wilson is daarvoor bekend dat hy al verskeie misdadigers agter tralies laat beland het.
'n Betroubare bron het aan Beeld gesê die polisie het 'n week gelede inligting oor die beplande moord op Wilson ontvang.
'n Burgerlike wat in die polisie se hoofkantoor in Pretoriusstraat, Pretoria, werk, het glo die mans gehelp om Wilson se huisadres en ander persoonlike besonderhede te bekom deur dit van die polisie se databasis af te laai.
Hy is ook verlede week aangekeer, maar het intussen ingestem om saam met die polisie te werk.
Volgens die bron het 'n verdagte wat al op vyf geleenthede deur Wilson aangekeer is op klagte van gewapende huisroof, motorkaping, die afvuur van 'n vuurwapen en die besit van 'n gesteelde motor en selfoon, die prys op Wilson se kop gesit.
"Hy is ook die baasbrein agter die huurmoord. Hy is tans in polisieaanhouding weens al die bogenoemde klagte en sal binnekort in die hof verskyn," het die bron gesê.
Insp. Wanda Olivier, polisiewoordvoerder, het gesê twee verdagtes, onderskeidelik 23 en 25 jaar oud, het gister in die Pretoriase landdroshof verskyn op 'n klag van sameswering om 'n polisieman te vermoor.
"Die ondersoek is in 'n sensitiewe stadium en die polisie verwag om binnekort nog arrestasies te maak," het Olivier gesê.
"Insp. Wilson se goeie werk het al daartoe gelei dat 'n polisieman uit die diens geskors is weens korrupsie.
"Hy maak dit warm vir misdadigers en is besig om sindikate te ontspoor en hulle hou nie daarvan nie. Hy is 'n ware supercop," het die bron gesê.
Die bron vertel verder dat Wilson eers 'n week gelede van die huurmoord uitgevind het.
"Die polisie op provinsiale vlak het selfs aangebied om hom en sy gesin vir die naweek weg te neem, maar hy het geweier. Hy is die soort mens wat maar net voortgaan, want hy is baie lief vir wat hy doen. Hy is net bekommerd dat sou hy dalk vermoor word, dit voor sy vrou en dogters moet gebeur," het die bron gesê.
Wilson wou by navraag geen kommentaar lewer nie omdat die ondersoek in 'n gevorderde stadium is.
07-29-2008, 04:21 AM #2928
Kamer vol bloed: 3 in hegtenis
Polokwane (Pietersburg). – Die veiligheidswag wat aangestel is om haar op te pas en haar twee plaaswerkers is deur die polisie aangekeer weens die aanval op 'n bejaarde vrou in Levubu.
Insp. Samson Makondelele, woordvoerder van die Levubu-polisie, het gister gesê die drie mans is nog van niks aangekla nie en word nog ondervra.
Makondelele het ook gesê die polisie beskou nie die aanval op mev. Elsje Mulder (76) as 'n plaasaanval nie.
"Dit was 'n huisrooftog."
Beeld het gister berig oor Mulder se nagmerrie-ondervinding toe sy Donderdagaand in haar plaashuis in die Laatsgevonden-gebied in Levubu aangeval is.
Drie mans het haar oorval toe sy die houtdeur en staalhek omstreeks 19:30 vir haar honde oopgemaak het.
Mev. Elsabé Coetzee, haar dogter, het gesê daar is later vasgestel dat die aanvallers ook die diefwering voor die venster langs die voordeur gedeeltelik afgesaag het. Sy het gesê haar ma se kamer was vol bloed soos wat sy deur die aanvallers geslaan is.
Mulder is na haar kamer gedwing, waar haar hande met n stuk rek vasgebind is. Sy is herhaaldelik oor die kop en in die gesig geslaan. Die aanvallers het haar ook geskop waar sy bloeiend op die mat gelê het.
Sy het vermoedelik haar bewussyn verloor en kon eers die volgende oggend daarin slaag om haar los te woel en haar seun, Johan, wat naby haar woon, om hulp te bel.
Sy is eergister uit die Soutpansberg-kliniek in Louis Trichardt ontslaan en sterk tans by haar dogter aan.
Mnr. Herman de Jager van die Levubu-boerevereniging het gesê voor die aanval op Mulder was die misdaadsituasie in die gebied, sowat 50 km van Louis Trichardt af, baie rustig.
Mnr. Stephen Hoffmann, voorsitter van die Soutpansberg-distrikslandbou-unie, het gesê steunkringe deur boere het die misdaad die laaste tyd "afgedwing tot net kabeldiefstal en gewone diefstal".
De Jager se pa, mnr. Piet de Jager, is in September 2003 op sy plaas geskiet. Nog boere is in dié tyd aangeval en beroof.
De Jager het gesê ná die Mulder-aanval word boere aangeraai om hul veiligheid op te skerp.
Boere in die gebied gaan ook hul patrollies verskerp.
07-29-2008, 04:22 AM #2929
Lewenslank, vra staat vir man wat vrou vermoor
Die staat het gister in die Pretoriase hooggeregshof gevra dat die duikklopper wat sy swanger vrou vermoor het deur haar keel af te sny, lewenslange tronkstraf opgelê word.
Tog het dr. Irma Labuschagne, bekende forensiese kriminoloog, in die voorvonnisverrigtinge getuig dat Pieter Viljoen (33) nie 'n gevaar vir die samelewing is nie.
"Dit is nie in die belang van die gemeenskap om hom permanent uit die samelewing te verwyder nie," het Labuschagne getuig.
" 'n Lang gevangenisstraf sal Pieter breek. Hy is 'n mens met goeie eienskappe. Dié eienskappe kan vernietig word as hy te lank tronk toe gaan."
Viljoen is daaraan skuldig bevind dat hy sy vrou, Amelia (23), op 10 April 2001 in hul huis op die Haakdoringboomhoewes noord van Pretoria vermoor het.
Labuschagne het getuig Viljoen hou vol hy het nie sy vrou vermoor nie.
Volgens Labuschagne is Viljoen "die enigste persoon in die hof wat weet wat daardie dag gebeur het".
Sy het verder getuig dat Viljoen en sy vrou probleme gehad het soos in enige ander huwelik, maar dat hulle nooit kwaad gaan slaap het nie.
Waarnemende regter Mahomed Ismail het gesê alles was nie wel in die huishouding nie omdat Viljoen 'n prostituut, met wie hy vriende was, gesien het. Hulle het glo seks gehad.
Viljoen was die aand voor sy vrou se dood en die aand van haar begrafnis by die prostituut.
Volgens Labuschagne het Viljoen die aand van sy vrou se begrafnis by die prostituut gaan troos soek en sy troufoto-album aan haar gewys.
Labuschagne het getuig tydens haar onderhoude met Viljoen kon sy nooit bepaal wat Viljoen se moordmotief was nie.
"Volgens sy lewensgeskiedenis toon Pieter nie 'n patroon van wangedrag of geweld nie," het Labuschagne getuig.
" 'n Mens kan net wonder wat hom kon dryf om so 'n grusame misdaad te pleeg.
"As ons aanvaar dat iets vreesliks daardie aand gebeur het, wens ek net ek kan verstaan hoekom 'n man, wie se vriende sê hy kan nie eens 'n hoender se kop afkap nie, so iets sou doen.
"Indien ons die antwoord geken het, sou ons geweet het wat gerehabiliteer moet word."
Viljoen moet weer op 2 Oktober in die hof verskyn.
Brief wat in hof voorgelees is
Dit lyk of jy my nie meer wil hê nie. Jy gee nie meer om nie en stoot my weg.
As ek na ander meisies luister, wens ek my verhouding was vol maanskyn en rose.
Dink aan die goeie tye en ons liefde. Ons kan werk as ons probeer.
Sal jy dit rustig vat en nie so gou kwaad word nie?"
Só lui dele van 'n brief wat me. Amelia Viljoen (23) glo aan haar man, Pieter Viljoen, geskryf het.
Dié brief, wat Amelia se ma, me. Annatjie Brits, ná haar dood in haar dogter se spieëlkaslaai gekry het, is gister in die Pretoriase hooggeregshof voorgelees.
Dit het nie 'n datum op nie. Amelia het ook nie haar naam onderaan die brief geskryf nie.
07-29-2008, 04:23 AM #2930
Huurmoord vrou in hof
Swellendam. - Twee van die vyf verdagtes wat saam met 'n vrou van 'n huurmoord op haar man verdink word, het gister hier in die rondgaande hooggeregshof staatsgetuies geword.
Die moordklagte teen mnr. Ivan Sefoor en me. Caroline May is gister teruggetrek. Die klagte hou verband met die moord op mnr. Basie Marais (56) van Jongensfontein op 7 Oktober 2007.
Sy vrou, mev. Ruby Marais, is die vermeende meesterbrein agter dié moord.
Saam met haar verskyn mnr. Ricardo Piedt, me. Hester Afrika, die Marais-egpaar se voormalige huiswerker, en me. Elizabeth Laverdeen op aanklagte van moord.
Afrika en Laverdeen is May se susters.
Sefoor het gister getuig hoe hy May, Laverdeen, Afrika en Piedt na die Marais-woning in Jongensfontein vervoer het. Sefoor is glo R10 000 aangebied vir sy aandeel in die moord. "Ek is belowe ek sal R10 000 kry, maar tot op hede het ek nog niks gekry nie."
Hy het getuig hoe May by sy huis gevra het of hy 'n mes het. Toe hy sy skoene uit sy kas haal, het hy 'n liniaallengte "vismes" gesien en dit aan Piedt gegee, wat glo gesê het: "Dis die regte tool vir die job".
Sefoor het ook 'n oorpak aan Piedt verskaf. Hierna is die vyfstuks in Sefoor se motor na Jongensfontein. Piedt, Afrika en Sefoor het by dié huis uitgeklim. Sefoor is terug na die motor. Afrika het alleen teruggekom, en ná nog sowat 25 minute het Piedt met 'n bebloede gesig en oorpak teruggekeer, het Sefoor getuig.
Adv. Dudley Johnson, Piedt se regsverteenwoordiger, het Sefoor se getuienis verwerp en aangevoer dat hy Piedt R50 000 aangebied het om hom "uit die saak te hou". Sefoor het dit ontken.
Vroeër het konsts. Enrico Julies en Henry Jafta getuig hoe hulle op mnr. Marais se lyk afgekom het nadat mev. Marais die polisie omstreeks 03:15 gebel het om na hom te soek. Sy lyk is langs sy bakkie aangetref in die motorhuis van 'n huis wat die egpaar langs hul woning gebou het.
Mev. Marais het aangevoer die polisie het haar man gebel en gesê daar is by sy vliegtuigloods ingebreek, maar insp. Magdalena Schoonbee, wat die betrokke aand die bevelvoerder in die beheersentrum was, het getuig daar was dié aand nie so 'n oproep nie. Julies en Jafta het ook geen onraad by die loods bespeur nie.
Een van die ondersoekbeamptes in die saak, insp. Marcel Grebe, het getuig mev. Marais se dogter het hom die Woensdagoggend ná die moord gebel omdat mev. Marais 'n SMS gekry het wat gelui het: "Die diamante wil ons hê. Jy is volgende. Ons gaan jou vrekmaak."
Volgens Grebe het mev. Marais ook aangevoer mnr. Marais het in die weke voor sy dood gereeld geheimsinnige oproepe met haar selfoon gemaak.
Die saak duur vandag voort. Die voorsittende beampte is regter Daniel Dlodlo en adv. Jan Theron verskyn vir die staat